
                        2017 – 2018 оқу жылы


Мақсаты:
1) Балаларға 1 мамыр- халықтар достығы мерекесі туралы,  7- мамыр Ұландар мерекесі екенін және де 9-мамыр-Жеңіс күні туралы  түсіндіру.
2) Қазақстанда тұратын ұлттар мен ұлыстар туралы айту,   Отан туралы өлең, тақпақтар айтып,   Жеңіс күнін салтанатты түрде қарсы алуға ынталандыру.
3) Өзге ұлтқа деген құрмет сезіміне тәрбиелеу, Отанды сүюге, құрметтеуге, Елін,жерін,өз қаласын, отбасын және балабақшасын қастерлеуге үйрету  арқылы патриотизм қасиетін бойларына  сіңдіру.                           
Көрнекіліктер:Кітаптар көрмесі, ойыншық қарулар, палаткалар,батырлар суреттері,гүлдер, шарлар, интерактивті тақта.






















Жүргізуші: Құрметті жас бүлдіршіндер, бүгінгі «Достығымыз жарасқан», «Солдат болам мен ертең» және «Жасасын, Жеңіс күні!» атты мерекелік кешімізге қош келдіңіздер! Сіздерді келіп жеткен 1- мамыр Ұлттар достығы мерекесімен  және де алда келе жатқан Ұландар күні, соымен бірге Ұлы  Жеңіс күнімен құттықтаймыз! 
Жылулық шеңбері: «Достық»
Ортақ мекен жер шары, 
Төбемізде бір аспан.
Барлық ұлттың баласы,
 Достығымыз жарасқан!
Туыспыз біз бәріміз, 
Бір Отанды сүйеміз!
Бақытты елде туған соң,
Бақытты өмір сүреміз!

               1 Мамыр – Қазақстан халқының ынтымақ мерекесі

1 Мамыр – Қазақстан халқының бірлік,  ынтымақ күні. Бұл күні халық, адамдар  өздерінің ұлттық киімдерін киіп, ұлттық өлеңдерін айтып, би билейді. Біз өте тату тұрамыз және мерекені үлкен дастархан  басында атап өтеміз. 
              
                              
               Мадина:Бір шаңырақ астында,
                  Тату–тәтті тұрамыз.
                   Бірге ішеміз асты да, 
                   Бірге сайран құрамыз.
                  Ортақ болып ісіміз,
                  Еңбек десе тыңбаймыз.
Толқын: Үлкен сыйлап кішіміз
                  Аға ақылын тыңдаймыз.
                  Достықты үлгі санаған,
                  Бір үйде біз тұрамыз.
                 Қалған ата–бабадан,
                 Бірлік асыл мұрамыз!


Медет:  Жақсылыққа, бақытқа,
             Талпынған әр уақытта.
              Бала біткен дос, бауыр,
              Болмасын еш тосқауыл.
              Ақпыз, қара, сарымыз,
              Ағайынбыз бәріміз!    

Азиза: Ортақ болсын асқар тау,
            Жеміс толы бақша–бау.
            Болсын жер мен су да ортақ,
            Болсын кең де, көл де ортақ,
            Ақпыз, қара, сарымыз,
            Ағайынбыз бәріміз.

7 мамыр –Отан қорғаушылар күні
Хор: «Солдат болам мен ертең»
Мақал мәтелдер
•Ырыс алды –ынтымақ.
•Бірлік болмай, тірлік болмас.
•Ынтымақтың түбі –игілік,
Тірлік, тірлік түбі бірлік.
* Батыр туса–ел ырысы, жаңбыр жауса–жер ырысы.
*Ерлік–елдің қасиеті, жүректілік–жігіттің қасиеті.
*Ердің туы–намыс.
*Ерді ел үшін, жігітті жұрт үшін мақта.
*Адал ұл ер боп туса-ел тірегі.

 Дамир: Келіп қалса ыңғайға,
              Жамбасқа алып ұрады,
              Не мықтылар мұндайға 
              шыдай алмай құлады.
              Жарыста да жүлде алған,
              Оған кім таласар?
              Ердің атын шығарған , 
              Ер десең де жарасар.
Гюзель:От жалындай қайраты,
             Сүйсініңдер қараңдар!
             Бейбіт өмір солдаты-
             Менің танкист ағам бар.
Адият: Елді жаудан қорғайды, 
             Әскерлерім- айбыным!
             Мықты болса әскерім,
             Біз көрмейміз қайғы- мұң.
Өтеген Абылайдың орындауында «О, Туған ел!»
1941ж.22 маусым күні таң шапағы жаңа ғана арайланып келе жатқан кезде 
елімізге қауіп төнді. Халқымыз адам айтқысыз қиын–қыстау кезеңге душар 
болды.Фашистік Германия елімізге опасыздықпен басып кірді.
  Би: Сарбаздар:

Жүргізуші:Ұлы Отан соғысы басталды.Отанымыздың басына ауыр күндер туды.                                          

Айсұлтан:Он сегіз жасар жас  батыр
                  Оқ тиіп кенет құлады.
                  Құлазып, қурап жатты қыр, 
                  Ауылда әже жылады. 
                  Аңыз боп бірақ келеді,
                  Әлия деген атағы.
                 Ұмытпас оны өз елі,
                 Ұмытпас өскен Отаны.


Дина:     Отан үшін мерт болғанды танып біл,         
               Оларды әсте ұмытпайды халық бұл.                                                                                                                                   
               Ерлік даңқы ешқашанда өшпейді,
               Батырлардың жүрегі от боп жанып тұр
Таңатқан Абылайханның орындауында «Шығыстың қос жұлдызы!»

Жүргізуші:1945ж 9мамыр Мың зеңбіректен 30дүркін отшашу берілді .Міне жеңіс күні 
осылай келді! 
Би: Катюша.
Жансерік: Атамнанда сұрадым, 
                  Көкемненде сұрадым
                  Ағамнанда сұрадым
                  Апамнанда сұрадым
                  Тосты бәрі құлағын:
                  -Дұрыс, - десті, - сұрағың!
                 Бейбіт күні бәрі де-
                 Жеңіс күні,  шырағым!

Кәусар: Алаулап гүл тұрады,
                Туған жер құлпырады,
                Бейбітшілік болса!
                 Түрленіп бақша, бағы,
                 Тірлік те жақсарады, 
                 Бейбітшілік болса!
Наргиз: Үйлер де құламайды,
                 Ешкім де жыламайды,
                 Бейбітшілік болса!
                 Балалар болады аман,
                  Аналар болады аман,
                 Бейбітшіілік болса.
«День победы» өлеңі қосылып интерактивтік тақтадан слаид көрсету.
Жүргізуші: Осымен бүгінгі «Достығымыз жарасқан», «Солдат болам мен ертең» және «Жасасын, Жеңіс күні!» атты
  мерекелік   кешіміз аяқталды. Назар аударғандарыңызға рахмет!                                      Бейбітшілігіміз мәңгі болсын! 

